Document ID: /roh_data/filtered/fineweb-2-filterrobots_roh.jsonl.gz/6322

Cun l'emprima badigliada han cumenzà il venderdi las lavurs per electrifitgar e schlargiar il traject da tren tranter Geltendorf e Lindau. Quai communitgeschan las Viafiers federalas svizras.
Cun l'electrificaziun e la tecnica da trens pendulins cumenza per la lingia da viafier tranter Turitg e Minca ina nova èra: Sin il traject cun bleras stortas tranter Geltendorf e Memmingen fin a Lindau pon ils trens davent da la fin dal 2020 charrar cun bunamain la dubla sveltezza. Il temp da viadi da Turitg a Minca sa reducescha uschia per fin in'ura sin totalmain anc trais uras e mesa. Sin lura offrescha la SBB mintgadi 6 trens en mintga direcziun sin quest traject – quai cun il pendulin Astoro (ETR 610).
RR novitads 15:00